**СТРАТЕГИЯ**

**за развитие на Професионална гимназия**

**по селско стопанство - гр. Куклен**

**за периода 2022 – 2025г.**

*Стратегията е свързана с промени. От характера и силата на стратегията зависи и характерът и силата на промяната...Светът се променя и обновява. Всеки, който иска да не изостава от тези промени, трябва да променя своето мислене, своите знания и ценностна ориентация.*

*Това, което не се променя обаче, е че образованието винаги е най-добрата инвестиция.*

*Да се превърнем в доброто училище, кoeто осигурява качествено и достъпно образование, което успешно съчетава националните традиции с европейското измерение, чрез развитие на индивидуалните способности на всеки*

Изготвил:

Тинка Илиева Чифчиева

Директор на ПГСС- гр. Куклен

**Съдържание:**

**I. Увод**

**II. Профил на училището**

1. Кратки исторически данни

2. Мисия, визия и ценности на училището

3. SWOT- анализ

**III. Стратегии и приоритети в развитието на ПГСС- гр. Куклен до 2025 година**

1. Цел на стратегията

2. Приоритетни направления

3. Основни задачи

4. Дейности за постигане на целите

5. Ръководни принципи

**IV. Финансово осигуряване на изпълнението на стратегията**

**V. Заключение**

**I. УВОД**

Стратегията за развитие на ПГСС- гр. Куклен за периода 2022 - 2025 г. е изготвена въз основа на опита на педагогическата колегия и административното ръководство в сферата на образованието, реализирано в училището. Нашите приоритети отчитат специфичните особености и традиции на училищната образователна среда и представят нашите виждания за европейско развитие на училището и за изграждане на личности. Нашият екип поема отговорност да провежда училищна политика, в която водеща роля имат образованието, възпитанието и личностното развитие на децата и младите хора и се ангажира с постигането на планираните резултати при пълна прозрачност и отчетност на управлението.

Педагогическият екип осъществява държавната политика, като изпълняват функции и дейности, регламентирани в ЗПУО, ППЗНП, ЗПО, Длъжностните характеристики на учителите, Кодекса на труда, Стратегиите за развитие на областта и общината.

Заложените идеи и принципи са съобразени и с изискванията и решенията на:

**Конституцията на Република България, в която** са заложени основните принципи за свободно развитие на образованието и правото на всеки на образование, доразвити в редица законови и подзаконови нормативни актове.

Основните закони, които регулират правната рамка на продължаващото професионално обучение в страната, са:

**Кодекс на труда,** който установява правата и задълженията на заетите за и при обучение за придобиване и повишаване на квалификацията и за преквалификация на базата на споразумение между работодател и работник (служител).

**Закон за предучилищното и училищното образование /в сила от 01. 08.2016г./,** осигуряващ основната нормативна уредба на образованието. Законът регламентира правото на гражданите да повишават непрекъснато своето образование и квалификация, определя ролята и мястото на държавните образователни изисквания, както и реда за издаване на документи за придобита степен на образование и професионална квалификация;

**Закон за професионалното образование и обучение /изм. бр. 59 ДВ от 29.07.2016, в сила от 01.08.2016г./,** който осигурява нормативната уредба на началното и продължаващото професионално обучение с основна цел гарантиране качеството на професионалното образование и обучение съобразно нуждите на пазара на труда и в съответствие с тенденциите в Европейския съюз; определя функциите на системата на професионалното образование и обучение (ПОО) за подготовка на гражданите за реализация в икономиката и обществото, като осигурява условия за придобиване и непрекъснато усъвършенстване на професионалната квалификация.

При изграждането на настоящата стратегия са взети под внимание и:

Национална стратегия за учене през целия живот, Национална стратегия за насърчаване и повишаване на грамотността, Стратегия за развитие на професионалното образование и обучение в РБ, Национална стратегия за младежта, Стратегия за образователна интеграция на децата и учениците от етническите малцинства, Национална стратегия за развитие на педагогическите кадри, Стратегия за намаляване дела на преждевременно напусналите образователната система, националната стратегия за ефективно прилагане на информационни и комуникационни технологии в образованието и науката на Република България, Стратегия за интелигентен, устойчив и приобщаващ растеж „Европа 2020”, както и приоритети на РУО- гр. Пловдив, Община Куклен и спецификата на училището.

**II. ПРОФИЛ НА УЧИЛИЩЕТО**

**1. Кратки исторически данни:**

Първи сведения за ПГСС Куклен са от 1931 г. според които в Пловдивска околия са открити допълнително земеделски училища в Куклен и Катуница. Училището заема сградата на гръцкото основно училище. През учебната 1932 г. е имало вече оформени два мъжки и два девически курса. Назначени са допълнително трима щатни преподаватели и един лектор. На края на всяка учебна година са излъчвани и награждавани с предметни награди отличниците. Допълнителното овощарско училище е функционирало до 1948 г., след което е било закрито.

През 1958/1959 г. в Куклен отново е открито земеделско училище. През 1959/1960 г. училището има четири паралелки – по две в първи и втори курс. Приемат се и желаещи по-възрастни младежи и девойки, които са завършили VII прогимназиален клас и не са продължили образованието си.

Нова учебна сграда започва да се строи през 1960 г. За първи път курсисти се явяват на изпит и получават свидетелства за управление на верижни трактори. През 1963 г. училището е трансформирано в Практическо селскостопанско училище по лозарство. Учениците преминават на пълна държавна издръжка – безплатна храна, общежитие, работно облекло. Училището е подчинено организационно и финансово на Министерството на земеделието, а методически на Министерството на народната просвета.

През учебната 1964/65 г. за първи път се провеждат квалификационни изпити за получаване на квалификация лозаро- механизатор. През есента на същата година училището е застрашено от закриване поради преустройство и уедряване на селскостопанските училища. С активната подкрепа на обществеността и добрата оценка на дейността училището продължава да съществува.

През пролетта на 1968 г. започва строеж на пристройка към новата училищна сграда. Училището се сдобива и с място за стопански двор – площ от 38 дка, предадени от ТКЗС. Там през есента на същата година се построява навес за селскостопанските машини.

В началото на учебната 1968/69 г. профилът на училището от “лозарство ” се променя на “овощарство”.  
Провежда се за първи път конкурс-състезание “Най-добър ученик-механизатор”. В стопанския двор на училището е засадена млада овощна градина с учебна цел. Оформя се физкултурна площадка с волейболно и баскетболно игрище. Качественото обучение на учениците проличава със заетото второ място на окръжното състезание “Най-добър ученик-механизатор” през 1971/72 г.

Със Заповед на Министерството на земеделието и хранителната промишленост през 1974 г. училището е трансформирано в Средно професионално-техническо училище. Сформира се и първата ПТУ паралелка за задочно обучение. Постепенно се разширява квалификацията на курсистите. От учебната 1975/76 г. се въвежда като втора специалност факултативно изучаване на категория “С” – за професионални шофьори.

През 2003 г. със Заповед РД 09-332/ 07. 04. 2003 г. е преименувано в Професионална гимназия по селско стопанство

В годините от тогава до сега, училището се развива като специализирано в областта на селското стопанство и механизацията, като понастоящем учениците придобиват свидетелство за управление на МПС кат, Ткт и В

Училището е носител на високи държавни отличия:  
1981 г. – орден “1300 години България”  
1982 г. – орден “Кирил и Методий” III степен  
1983 г. – орден “Кирил и Методий” II степен за директора

Професионална гимназия по селско стопанство – гр. Куклен обучава ученици по следните специалности:  
Механизация на селското стопанство

Машини и системи с ЦПУ

**2. 1.Мисия на училището:**

o Kачество и ефективност на образователния процес в съответствие с изискванията на ЗПУО и Стратегия „Европа 2020“, както и с всички поднормативни актове, за да сме в синхрон с времето, в което живеем.

o Осигуряване на европейско качество на образованието, насочено към провокиране на мисленето и самостоятелността, формиране на практически умения и условия за личностно развитие и предприемачески дух.

o Осигуряване на висока степен на функционална грамотност.

o Прилагане на придобитите знания от областта на ИКТ в професионалното образование.

o Осигуряване на равен достъп до образование.

o Спечелване и успешна реализация на национални и международни проекти-предпоставка за насърчаване мобилността и професионалните умения.

o Изграждане на стабилни партньорства, взаимоотношения на толерантност и разбирателство в колектива и със социалните партньори.

o Възпитаване и изграждане на необходимите социални и професионални умения на младите хора за тяхната бъдеща реализация: родолюбие, патриотизъм, личности с модерно виждане за света и с висока степен на конкурентоспособност.

o Развиване и поддържане на физическата дееспособност и подготовка за активен и здравословен начин на живот.

**2. 2 Визия на училището:**

ПГСС- гр. Куклен е институция, която гарантира високо качество на образованието на своите възпитаници и формирането им като личности с необходимите общочовешки ценности, добродетели и култура. Училището сполучливо осъществява обучението по професии, свързани със селското стопанство. Дава правоспособност категория Ткт, В, Твк, а учениците получават професионална квалификация, даваща възможност за успешна реализация на пазара на труда. За обезпечаването на учебно-възпитателния процес ПГСС има необходимите висококвалифицирани специалисти, но материално-техническата база се нуждае от осъвременяване.

В ПГСС- гр. Куклен кандидатстват ученици предимно от общините Куклен, Асеновград и Родопи. Образованието е професионално, с петгодишен срок на обучение. Учениците се приемат с конкурс по документи след завършен седми клас.

В ПГСС- гр. Куклен за учебната 2021/ 2022 година се обучаваха 154 ученика в дневна и самостоятелна форма на обучение по професии и специалности от професионални направления, както следва:

|  |  |  |  |  |
| --- | --- | --- | --- | --- |
| Професионално направление | Професия | Специалност | Степен на професионална квалификация | Форма на обучение |
|  |  |  |  |  |
| код 521  Машиностроене, металообработване и металургия  код 621 Растениевъдство и животновъдство | код 521010 „Машинен техник“  код 621070 „Техник на селскостопанска техника“ | код 5210105 „Машини и системи с ЦПУ“  код 6210701 „Механизация на селското стопанство“ | Трета  Трета | Дневна  Дневна и самостоятелна |

**3. SWOT- АНАЛИЗ**

|  |  |  |
| --- | --- | --- |
| СИЛНИ СТРАНИ | СЛАБИ СТРАНИ |  |
| - Едносменен режим на обучение;  - Квалифициран педагогически персонал;  - Добри професионалисти от непедагогически състав;  - Добро изпълнение на план-приема на ученици;  - Поддържане на относително постоянен брой ученици в последните години, осигуряващо финансова стабилност на училището в условията на делегиран бюджет;  - Добра координация и обмен на информация между класни ръководители, родители и ръководство на училището при работа със застрашени от отпадане ученици, ученици с проблемно поведение и/или противообществени прояви;  - Пълноценно функциониране на училищния координационен съвет за противодействие на тормоза в училище.  - Професионално образование, обвързано със социално-икономическото развитие на общината, областта, извършвано по актуални специалности ориентирани към пазара на труда  - Механизация на селското стопанство/ професия „Техник на селскостопанска техника”/  -Машини и системи с ЦПУ  / професия „ Машинен техник“ /  - Учениците получават освен диплома за завършено средно образование и  свидетелство за професионална квалификация  - Учениците се обучават безплатно или на преференциални цени за водачи на МПС от категории „Ткт”, “В”;  - Добра реализация на учениците/ избор на професия и за продължаващо обучение на възрастни;  - Наличие на компютри и интернет достъп във всички кабинети;  - Наличие на видеозала; | - Ниско входно ниво на знания на постъпващите ученици, нисък успех при някои професии;  - Демографска криза ;  - Ниска мотивация на учениците;  - Липса на средства и мотив за закупуване на учебници;  - Ниска заинтересованост на родителите;  - Често учебните програми не отговарят на изискванията на съвременното производство;  - Нисък стандарт на един ученик;  - Унифициране на нормите за собствени приходи и ограничаване на инициативите за реализирането на такива приходи.  - Високо ниво на училищна ангажираност и съобразяване с транспортните схеми за пътуващите ученици, което затруднява работата на извънкласните и извънучилищни дейности;  - Различен етнически произход и различно ниво на владеене на българския език.  - Не дотам добра материално- техническа база и специализирани кабинети |  |

**III. СТРАТЕГИИ И ПРИОРИТЕТИ В РАЗВИТИЕТО НА ПРОФЕСИОНАЛНА ГИМАЗИЯ ПО СЕЛСКО СТОПАНСТВО – ГР. КУКЛЕН ДО 2025 ГОДИНА**

**1. ЦЕЛ НА СТРАТЕГИЯТА:**

 Издигане на качеството на процеса на обучение за постигане на ДОС в професионалното образование и обучение.

 Поставяне на ученика в центъра на цялостната педагогическа дейност в училищната общност.

 Поставяне на ученика в отговорна активна позиция при овладяване на знанията, формиране на различни компетенции по различните професии и развитие на умения за учене през целия живот.

 Практическа приложимост на изучаваното учебно съдържание и използване на методите за обучение в реална работна среда.

 Използване на различни форми за мотивиране на персонала.

 Обогатяване на материалната база, модернизиране на сградния фонд и допълнително финансиране.

 Формиране потребности, интереси и нагласи за учене, обучение и самоусъвършенстване през целия живот.

 Намаляване броя на отпадналите от образователната система ученици.

**2. ПРИОРИТЕТНИ НАПРАВЛЕНИЯ: Приоритетно направление 1:** Утвърждаване на училището като институция, научно, културно и спортно средище.

**Приоритетно направление 2:** Осигуряване на стабилност, ред и защита на децата в училището

**Приоритетно направление 3:** Повишаване на качеството и ефективността на училищното образование и подготовка

**Приоритетно направление 4:** Развиване на системата за квалификация, преквалификация, перманентно обучение и контрол

**Приоритетно направление 5:** Взаимодействие с родителската общност сътрудничество и активни връзки с обществеността и институциите

**Приоритетно направление 6:** Подобрения във вътрешната и външната среда на училището.

**Приоритетно направление 7:** Осигуряване на широк спектър от извънкласни форми за свободното време на учениците и създаване на условия за тяхната публична изява, инициатива и творчество.

**Приоритетно направление 8:** Участие в национални и международни програми и проекти.

**Приоритетно направление 9:** Училищна имиджова политика: сайт, фейсбук страница, работа с медии

**3. ОСНОВНИ ЗАДАЧИ:**

 Утвърждаване авторитета на гимназията като институция с шестдесетгодишна история.

 Повишаване качеството на професионалното образование чрез работа

 Повишаване авторитета на учителя, превръщането на учителя в медиатор на знанията и уменията на учениците.

 Създаване на мотивация за учене и среда, в която образованието се възприема като ценност.

 Утвърждаване на диференциран подход в заплащането и обективна система за оценка качеството на учителския труд, обвързан с повишаване качеството на обучението.

 Самоусъвършенстване на учителите чрез вътрешноучилищната система за квалификация.

 Развитие на системата за вътрешно оценяване.

 Ритуализация на училищния живот, превръщане на училището в територия на учениците.

 Въвеждане на ИКТ в обучението по всички учебни дисциплини.

 Чуждоезиково обучение – акцент за ученици и учители.

 Насърчаване и развитие на ученическия спорт.

 Утвърждаване на училищното настоятелство в орган с реални и ефективни правомощия в областта на финансовата и управленската дейност на гимназията.

 Утвърждаване на училищния съвет като колективен орган за управление на училището.

 Създаване на училищни политики за задържане на учениците в училище.

**4. ДЕЙНОСТИ ЗА ПОСТИГАНЕ НА ЦЕЛИТЕ**

**1.Административно-управленска дейност:**

 Разпределение на изпълнението на заложените стратегически цели в годишен план за дейността. Определяне на конкретни срокове, задължения и отговорности по реализацията им. Докладване на резултатите.

 Повишаване ефективността на контролната дейност – педагогически контрол, административен контрол.

 Разпределение на учебния материал, утвърждаване на учебни планове.

 Избор на учебници, учебно помощна литература, учебни пособия и други информационни средства.

 Създаване на екип за мотивиране на персонала на учебното заведение с цел издигане на рейтинга.

 Работа на училищното ръководство и педагогическата колегия в посока на повишаване на инициативността от страна на работодателите и родителите за участие във вътрешно-училищния живот и мотивиране заинтересоваността им.

 Разработване на критерии за оценка труда на преподавателите в рамките на училището и толериране стремежа към реализация и кариера в рамките на училището.

 Обезпечаване на процеса на обучение с достатъчно технически средства и други необходими пособия

 Повишаване на нивото на трудовата дисциплина.

 Демократизиране на управлението на училищната общност чрез включване на максимален брой учители при вземането на управленски решения, чрез участието им в дирекционни съвети, методически съвети и комисии.

 Организиране на по-добра вътрешно училищна информационна система.

 Поддържане на партньорски взаимоотношения със синдикалната организация в училище.

**2.Образователно-възпитателна дейност:**

 Развиване на ученическото самоуправление в училище.

 Предприемане на мерки за намаляване на броя на отсъствията от учебни часове чрез своевременно информиране на родителите.

 Осъществяване на съвместни инициативи от ученици, учители и родители.

 Обогатяване и разнообразяване на извънкласните дейности и заниманията със спорт.

 Утвърждаване на традиции и символи на училището.

 Включване на ученици и родители в разработване на проекти.

 Прилагане на нови и разнообразни форми за работа с родители.

 Превенция на агресията, тормоза и други негативни прояви в училищната общност.

 Използване на информационните технологии в процеса на обучение по всички предмети.

 Мотивиране на учениците за участие в учебния процес чрез качествено обучение.

 Въвеждане на нови форми за проверка и оценка на знанията на учениците .

 Организиране на дейности за борба с противообществените прояви и противодействие срещу наркоманията.

 Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност

**3.Квалификационна дейност:**

 Повишаване на квалификацията на преподавателския състав чрез осигуряване условия за участие във вътрешно-квалификационна дейност, осигуряваща необходимата педагогическа и методическа култура и подготовка на педагозите;

 Лична квалификация по приоритети от педагогическата колегия за повишаване на конкурентоспособността и професионалното самочувствие;

 Планиране на семинари за повишаване квалификацията на учителите за обогатяване формите на вътрешна и външна квалификация;

 Включване в Училищния годишен план План за повишаване на квалификацията, финансиран със средства от бюджета на училището.

**4. Социално битова и културна дейност:**

 Модернизиране на материално-техническата база чрез извършване на основни и текущи ремонти, закупуване на техника и материали.

 Реализиране в училището на дейности, свързани с превенцията на противообществените прояви посредством ефективно организиране на извънкласната и извънучилищната дейност;

 Планиране честване на национални, общоградски и вътрешно-училищни празници и мотивиране участието в тях;

 Стимулиране на участието на децата и учениците в пресъздаването на традиции и обичаи с цел изграждане у тях на нравствени и естетически ценности;

 Осигуряване на безопасна и здравословна социална и физическа среда за ученици и учители;

 Подобряване на физическото развитие и дееспособността на учащите се.

**5.Финансово осигуряване на изпълнението на стратегията**

 Подобряване на дейностите по финансово осигуряване на училището за реализиране стратегическите цели, като се залагат приходи от делегирания бюджет, така и от собствени средства, осигурени от извършване на допълнителни дейности и от дарения.

 Подобряване финансовото състояние като се въведат механизми за икономично, ефективно и ефикасно разходване на ресурсите;

 Използване на извънбюджетните средства за дофинансиране на дейностите по реализиране на стратегията, участие в целеви програми.

 Въвеждане на политики и процедури за опазване на собствеността и активите на учебното заведение.

**6. Социални партньори, медии, обществена подкрепа.**

 Подсигуряване на широка обществена подкрепа чрез създаден екип от учители, провеждащи рекламните кампании на училището;

 Осигуряване на средства за реализиране на рекламните кампании;

 Включване в рекламната дейност на учители, родители и ученици;

 Взаимодействие с родителската общност.

 Работа с Училищното настоятелство.

 Популяризиране дейността на училището в страната и чужбина.

 Съвместно разработване и работа по проекти с Община Куклен, български ВУЗ и колежи и сродни училища в чужбина / предимно от страните от ЕС/ ;

 Периодично обсъждане и разработване становища, препоръки за подобряване на дейността и популяризиране чрез различни форми и с помощта на български електронни медии и печатни издания.

**4. РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

|  |  |
| --- | --- |
| Ориентираност към личността | -Най-важната задача за нас е успехът на отделната личност |
| Равен достъп | -Всеки ученик, постъпил в училището, има право да получи качествено образование, което отговаря на нуждите и способностите му. |
| Сътрудничество | -Успешната образователна и възпитателна политика се основава на широко участие в сътрудничество с други институции- от концепцията до изпълнението. |
| Отговорност | -Всички членове на педагогическата колегия и помощно-обслужващия персонал, ангажирани в образователната, възпитателната и обслужващата дейност, осъществявана в училището, носят отговорност за постигане на трайни ефекти с дългосрочно въздействие. |
| Гъвкавост | -Образователната и възпитателната дейност е ориентирана към многообразните личностни потребности и предоставя възможности за свободен избор |

**ІV. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

 Чрез средства от бюджета на училището.

 Чрез развиване на стопанска дейност- механизирани услуги, платено обучение категория Ткт, В

 Чрез организираните благотворителни базари на учениците.

 Чрез използване на учебната база за допълнителни педагогически услуги, квалификация на безработни

 Чрез кандидатстване по проекти.

 Чрез осигурени допълнителни средства от Училищното настоятелство.

 Чрез дарения.

**V. ЗАКЛЮЧЕНИЕ**

* **Очаквани резултати от заложените принципи и дейности в стратегията:**
*  Устойчиво развитие на професионалното образование;
*  Повишено качество на образование и обучение;
*  Подобряване и осъвременяване на материално-техническата база и здравословни и безопасни условия на труд;
*  Постигане на координация между институциите, заинтересовани от качествено професионално образование, адекватно на динамичния пазар на труда;
*  Подобряване на социалната политика, организиране на извънкласните форми, подобряване на здравното образование, работа с учениците за преодоляване на противообществените прояви, насилие, употреба на алкохол, цигари и др., създаване на УС, училищно радио;
* Привличане на родителите, равноправен диалог с тях, повишаване на ефективността на УН и УС.
* Изграждане на система за оценка на качеството на работа в училище.
* Адекватна оценка на качеството на учителския труд и заплащане в съответствие с качеството на работа
  + Стратегията за развитие се основава на принципите и насоките на ЗПУО, приоритетите на МОН, Стратегията за развитие на Община Куклен и спецификата на учебното заведение.
  + Стратегията за развитие е разработена в изпълнение на член 263, ал.1, т.1 от ЗПУО и чл.7, ал.1, т.1 от ЗФУКПС и е за срок от 3 години.
  + Стратегията за развитие подлежи на актуализиране / в началото на всяка учебна година или в случай на значителни промени в организацията на работата на училището или на нормативната база на средното образование.
  + Стратегията за развитие е основание за съставяне на годишен план за дейността на ПГСС- гр. Куклен.
  + Неразделна част от стратегията е План за действие с финансиране за изпълнение на Стратегията за развитие на ПГСС- гр. Куклен.